Jó reggelt, eredményes napot adjon Isten mindenkinek, aki látja és ide szegezi figyelmét! Hittanosok lépjünk a 
classroom-ba a kóddal: feefr4l 


Témakör: 4. A SZABADSÁG FELÉ 
24. Fiatalok és a szabadság (a szabadság jellemzői) (március 13-a) 


Miután arról beszélgettünk, szabad-e az ember, vagy csak annak mondják, irtunk a táblára olyan dolgokat, amelyek 
által növekedhet a szabadságom. 
Ilyenek voltak 


25. Felelősségteljes szabadság (március 20-a) 


Igyekezzetek visszaemlékezni, hogy mi mindent említettünk akkor meg. Ezek közül Ti most válasszatok egyet-kettőt, 
amelyek által szeretnétek megvilágítani az emberi szabadságot. 


Ilyenek voltak: 

- az értelem (a megismerés, a tudás, a memória, az összehasonlítás, az elemzés...) 
- az érzelmek (öröm, félelem, düh, szomorúsága...) 

- az akarat mint emberi képesség 

- a pénz (anyagi lehetőségek, tőke, szerszámok, eszközök...) 

- a tér (udvar, szoba, szekrény, fiók, telefon, tárhely...) 

- az emberi kapcsolatok (családi, baráti, szomszédi, jó ismerősök...) 

- a törvény (szabályok írott-, íratlan, a közlekedés szabályai...) 

- a lelkiismeret 

- a kísértés 

- a Biblia mint Isten szava (például: mit olvashatunk a Szentírásban a szabadságról?) 
- az egészség (a betegség) 

- hatalom 

- rendszer 

- mások véleménye (mások befolyásolása) 

- zene 

- fájdalom elviselésének küszöbe 


- A Ti dolgozataitok: 
2-2 osztály 
Bakurek Barbara: az érzelmek is befolyásolhatják az embert. Ha boldogok vagyunk akkor egyben szabadabbak is, ha 
viszont szomorúak, akkor inkább visszahúzódóak. 
A tudás által is szabaddá válhat az ember. Minél többet tud, annál szabadabb lehet, hisz olyankor bármit meg tud 
válaszolni. Persze,egy bizonyos szintig.Ha pedig "tudatlanok"vagyunk, akkor nehezebben tudunk néhány helyzetben 
viszonyulni a másik félhez, ezért rosszul érezhetjük magunkat, és bezártnak is. 
Mások véleménye: van akiket nagyon befolyásol mások véleménye,ami miatt bezártnak érezhetik magukat. Viszont, 
akiket egyáltalán nem érdekel mások véleménye, sokkal szabadabbak lehetenek. 
Helyesen írod ezeket, Barbara, csak jó lenne valamelyiket behatóbban megvizsgálnál. 
Nem a boldogság érzetünk maga a szabadság. Szoros kapcsolatban állnak, de két különböző dolog. Hogyan 
kell kezelnünk az érzelmeinket ahhoz, hogy ne csökkenjen a szabadságunk szomorúságban sem? 
Erre tanár úr nem tudok választ adni. Hiába gondolkodom rajta nem tudok válaszolni rá. 
A tudás, ha nem párosul helyes alázattal, beképzeltté teheti az embert. A beképzelt, gőgös embernek viszont 
csökken a szabadsága. 
Próbálj valamelyikbe jobban belemélyedni. 


Burány Fanni: Véleményem szerint az érzelmek nagyban befolyásolják az embert. 

Ha az emberben valami negatív érzelem van (düh, szomorúság, szégyen stb), akkor az valamilyen kielégítetlen 

szükséglet miatt jelentkezik (szeretethiány, alacsony önértékelés, figyelemhiány stb). 

Ha az ember lelki szükségletei kielégültek, akkor boldogságot, örömöt, békét érez az ember. 
Ezeket jól írod, Fanni. Viszont még nem kötötted össze az érzéseket a szabadsággal. 
Nem a boldogság érzetünk maga a szabadság. És nem is a szomorúság maga a szabadság hányának. Szoros 
kapcsolatban állnak, de két különböző dolog. Hogyan kell kezelnünk az érzelmeinket ahhoz, hogy ne 
csökkenjen a szabadságunk szomorúságban sem? 
Hogyan tudok szert tenni jó érzésekre, hogy növekedjen a szabadságunk kiteljesedése? Hobbival? Emberi 
kapcsolatok erősítésével? Sikerélmények elérésével? Célkitűzéseink megvalósításával? Fontold ezt meg és 
igyekezz beépíteni dolgozatodba. 


Az érzelmeink spontán reakció, nincs hatalmunk a felett, hogy irányítsuk őket. Viszont úgy gondolom az akarat 
erősebb, eldönthetjük, hogy miként kezeljük az érzelmeinket. Például: ha dühös vagyok a valakire, mert tönkretett 
egy tárgyat, ami számomra kedves, akkor elkezdhetek veszekedni, agresszíven viselkedhetek vele, de fordulhatok 
ehhez az emberhez higgadt fejjel, nyugodtan, lecsendesítve magamban a dühöt - ez utóbbi célravezető, még az 
előbbi, csak haragot szül. Az érzelmeket nem szabad elnyomni, mert azzal saját magunkat bántjuk, csak meg kell 
tanulni helyesen kezelni őket. Szabadon fejleszthetjük magunkat ebben: tanulhatunk más emberektől, a Szentírásból, 
a saját tapasztalatainkból, tulajdonképpen, ha elég éberek és nyitottak vagyunk, akkor akármiből, és akárkitől tudunk 
tanulni. 


Cipó Réka: Szerintem az érzelmek is nagyban befolyásolhatják az embert, és a szabadságát. Ha egy ember boldog, 
jókedvű, olyankor szabadabbnak érzi magát. Ha viszont rossz hangulatban van, akkor nem szabadnak, hanem inkább 
bezártnak érzi magát. A másik pedig a külső tényező, ami szintén befolyásolhatja az ember viselkedését, és így a 
szabadságát is. 

Az érzelmekkel kapcsolatban (többiekhez hasonlóan) helyesen írod Te is, Réka. 

Azonban nem a boldogság érzetünk maga a szabadság. Szoros kapcsolatban állnak, de két különböző dolog. 

Hogyan kell kezelnünk az érzelmeinket ahhoz, hogy ne csökkenjen a szabadságunk szomorúságban sem? 


Elek Nikoletta: külső tényező, pl az ember hozzáállása is befolyásolja az embert, és az ember hangulatát. Lelki 
sérülések büntettekhez vezethetnek. Személy szerint nekem a karantén elveszi a szabadságom frusztráltnak érzem 
magam, ami a teljesítményemen is látható. Igen, szabadnak érzem magam mert saját szobámba tudok tanulni, 
kényelmesen úgy ahogy én szeretnék, viszont a társadalom hiányzik az életemből. Tényleg rengeteg akadály van ami 
gátol, hogy itt tudjak lenni, hiszen itthon is rengeteg tenni valóm van,s talán hirtelen jön sokminden, de igyekszem a 
szabadságom megtartani. 


Ez természetes, és helyesen írod, Niki. Együttérzek Veled. Biztatlak írd tovább!. Fejtsd ki, mi mindenben érzed a 
szabadságod vesztését. De azt is, hogy mi mindenben maradtál mégis szabad. Ez nagy siker, hogy a sokféle akadály 
ellenére itt lehetsz közöttünk! Ha most csak szomorkodnál, még inkább kevesebb szabadságot használnál ki. Az a 
szabadságod is veszne, ami még valójában meg van. Használd, Niki! Használd ezt a szabadságod!!! 


Horváth Dávid: Szerintem a pénz is befolyásolja az embert. Mivel sokszor mondjuk azt hogy a pénz nem boldogít, de 
vehetünk rajta olyan dolgokat ami boldoggá tehet minket. Rengeteg olyan eset van mikor egy család a pénz miatt 
szakad szét. A pénz miatt alakulhatnak ki veszekedések, egyaránt a hiánya vagy az miatt hogy sok van belőle. Oda 
kell figyelni hogy a pénz csak egy tárgy, amivel tárgyakat vehetünk. Ezért inkább egymásra kellene figyelnünk, és 
időt tölteni egymással, az helyett hogy a pénz után futunk. 


Kalmár Olívia: 
Kovács Tamás: (Írni fog) 
Körtvélyesi Zoltán: 


Lévai Helga:külső tényezők, érzelmek, idő,pénz. Talán ezek befolyásolják legjobban az embert 


Ódry Lúcia: Az érzelmek.-úgy gondolom érzelmeink által ismerjük meg magunk. Egy újabb társaság által fejtjük ki 
gondolataink és érzelmeink egyaránt. Ezért fontos a másokkal alkotott kapcsolatok gyarapítása. Sosem tudhatjuk 
hogy az adott személy mivel tud hozzájárulni személyiségünkhöz vagy fordítva. Ha érzéseinket visszafojtjuk nem 
tudunk kibontakozni így szomorúak leszünk. Ha ez a folyamat elhúzódik, komoly pszichikai problémákhoz is 
vezethet.[] 
Helyesen írod, Lúcia, hogy problémához vezethet, ha nem jól kezeljük érzéseinket. 
Írj még arról, hogyan kell az érzéseinket úgy kezelni, hogy ne fojtsuk el. Meg lehet azt tanulni? Mit kell föltárni 
érzéseinkről társaságban, és mit kell eltakarni? Hogyan válhatnak az érzéseink erőforrássá? Mi mindentől 
erőtlenedünk el - és persze veszítjük a szabadságunkat... 
Hogy őszinte legyek erre nem tudok választ adni..nagyon sokat gondolkodom minden nap ezen a témán de 
magamból kiindulva nem tudok rájönni. És ez az a dolog amit jó lenne meghallgatni mert személyes 
véleményem nincs.[] 


Tóth Nóra: Az érzelemek befolyásolhatják az embert: ha boldog vagyok akkor egyben szabad is .Ha 
pedig szomorúak vagyunk akkor pedig visszahúzódóak leszünk és ezáltal nem beszélünk 

sokat más emberekkel így úgy mond elzárják magunkat a minket körülvevő világtól illetve a 
családunktól.Ha tudatos az ember akkor egyben szabad is .Minnél többet tud az ember 

annál szabadabb lesz és szabadabban tud válaszolni .Ha tudatlanok vagyunk vagyis nem 
gondolkodunk helyesen és így néhány helyzetben nem tudunk helyes választ adni így nem 

tudunk a másik személyhez normálisan viszonyulni így rosszul érezhetjük magunkat . 


Te, Nóra két téma által kezdted megvilágítani a szabadságunkat. Nem baj, de egyikbe sem mélyedtél bele. (Harmadik 
dolog még a tudatosság.) 

Azt ajánlom, válaszd ki vagy az érzelmeket, vagy az értelmet (tudást), és úgy dolgozz tovább. 

Hogyan tudom elérni, hogy boldog legyek (és, persze, hogy növekedjen a szabadságom)? És ugyanígy, hogyan tudom 
elérni, hogy a szomorúság miatt ne váljak visszahúzódóvá? Tudok valamivel hatni a lelkiállapotomra? 

Ha viszont az értelmet fogod elemezni, ajánlom vedd tágabban, ne csak a tudást. Az érzelem tevékenységébe 
tartozik az elemzés, a memorizálás, az összegzés, a következtetés, a kutatás... (Persze, nem kell ezt Neked mind 
földolgozni, csak azért írom, hogy legyen szélesebb látóköröd, akkor is, ha csak a tudásról akarsz írni.) 


Bacsi Rebeka: Tudás vannak olyan emberek,akik úgy érzik minél kevesebbet tudnak annál szabadabbnak érzik 
magukat mert nincs a vállukon teher és nem is kell foglalkozniuk vele ha nem is tudnak róla.Szerintem pedig minél 
többet tud valaki annál szabadabb, mert minél tanultabb és okosabb az ember annál több problémát képes gond 
nélkül megoldani.Nos az élet arról szól hogy tanuljunk, segítsünk másoknak bármilyen módon akár úgy is, hogy 
megoldjuk a problémáit és ezzel jó útra terelhetjük.Szerintem az ember egész élete során tanul..akár magától,akár az 
őt körülvevő emberektől de mindig több és több lesz és mindig tanul valami újat ezáltal egyre szabadabb és 
szabadabb lesz. 

Jól írod, Rebeka, de nem egészen ilyen egysíkú az élet. A tudás, ha nem párosul helyes alázattal, beképzeltté 

teheti az embert. A beképzelt, gőgös embernek viszont csökken a szabadsága. Nem akarnak vele barátkozni, 

kerülik a társaságát. 

Ugyanakkor kis tudású emberek is használhatják lehetőségeiket helyesen. Alkalmazkodhatnak az előálló 

helyzetekhez oly módon, hogy az a javukra válik nekik maguknak is és a környezetüknek is. 

Mikor tudja igazán jól növelni a tudás a szabadságunkat? Igyekezz, kérlek, ezt még egy kicsit részletezni. 


Döme Kitti: külső tényező..ez a helyzet elvesz tőlem mindent...nem tudok mit csinálni, agyamra megy a folytonos 
itthon lét,nem tudok találkozni a barátommal és barátaimmal... egyedül érzem magam,és ez szomorúvá tesz... 
Igazából nem is tudom pontosan mi az ami felvidít..talán az mikor egy kicsit kint tudok lenni az udvarba a kutyáimmal 
meg ha a barátom ráér akkor tudunk videóchatelni meg mikor a legjobb barátnőm küldi a napjáról a videókat. Talán 
ezek azok amik kicsit felviditanak.[] 

Most együtt érzek Veled, Kitti. (képzeld három hét múlva én sem mehetek az utcára. Egész nap. Csak majd vasárnap 
hajnalban vásárolni.) 

Mégis, most arra biztatlak, gondolj azokra a dolgokat, amiket ebben az állapotban is meg tudsz csinálni. Olyanokra, 
amiket szívesen csinálsz. Amik egy kicsit megpihentetnek, fölvidítanak... 

Ne hagya, hogy az a kis szabadságod is elvesszen, ami valójában itt van karnyújtásnyira Tőed! Csak élni kell vele. Írj 
ezekről. (Nem kell, hogy fogalmazás legyen. Csak írj, írj. 

Erdélyi Violetta: tudás, idő, érzelmek, pénz, lelkiismeret, kísértés, törvények, egészség, betegség... 

Megismerés, tudás: Sokan úgy gondolják, hogy amíg nem ismerünk annyi mindent, tudatlanok vagyunk, akkor ezáltal 
mindent szabadabban teszünk. Én ezzel nem teljesen értek egyet, hisz a mondás is úgy tartja, hogy „A tudás az 
hatalom. §guot; Attól hogy többet tudunk, okosabbak vagyunk még lehetünk szabadok, sőt szerintem minél többet 
tud valaki, annál szabadabb. De ha azt vesszük, hogy nincs olyan ember aki mindent tud, akkor vajon szabad-e az 
ember? 


Érzelmek, gondolatok: Véleményem szerint az érzelmek szabaddá tesznek, a legtöbb esetben. Hiszen, ha jó dolog 
történik velünk, illetve ha rossz is akkor azt érzelmileg ha megéljük, akkor utána szabadnak érezzük magunkat. De 
van hogy valami rossz történik velünk, és a gondolataink, érzelmeink nem engedik, hogy túl lendüljünk a problémán, 
de szerintem meg kell tanulni idővel túllépni a gondokon, problémákon. 
Az első bekezdésben nagyon ügyesen érvelsz, Violetta. És teljesen logikusan zárod a gondolatmenetet: ...ha 
azt vesszük, hogy nincs olyan ember aki mindent tud, akkor vajon szabad-e az ember? Egyértelmű a válasz: a 
földi létben nincs teljesen szabad ember. (Bocsánat: kivételt képezett Jézus Krisztus, aki valóságos ember is 
és valóságos Isten is.) Ezek után leszögezhetjük, hogy az ember sokkal tökéletesebb módon fog létezni és élni 
a mennyországban, mint itt a földi létben. 
Visszatérve a tudáshoz: Az ember minél többet tud, annál szabadabb. Azonban veszélyként jelenik meg az, ha 
beképzeltté válik. Akkor már csökken a szabadsága. Viszont hozzá kell tenni: csökken a tudása is, hiszen a 
tudása nem tér ki arra, hogy mi mindent nem tud. Ha ezt is szem előtt tartja, megmarad alázatos embernek 
és szabadon növelheti tovább tudását - ami bővíti szabadságát is. 
A második bekezdésben is helyesen érvelsz. Hozzátenném: szaknyelven úgy mondják helyes mederbe 
terelni az érzelmeket. Nem elnyomni, nem szabadon hagyni zabolátlanul kifejezésre jutni az érzelmeinket, 
hanem helyes mederbe terelni. 
Kérlek, ezek alapján, amiket írtam, bővítsd még írásodat - ha lesz jó ötleted. 


Kiss Vivien:A lelkiismeret az a képességünk, melynél fogva saját cselekedeteinek és egész mivoltunk fölött erkölcsi 
ítéletet mondunk. 


Igazából, Vivi, nem is mi mondunk ítéletet, hanem csak észrevesszük, tudatosítjuk azt az ítéletet. A lelkiismeret az a 
"hang", vagy "érzés", ami által mi késztetést kapunk arra, hogy úgy lássuk, ahogy az van: ha rosszul szóltam, azt a 

rosszat, ha segítettem, azt a jó érzést... (De, Te csak írjad. Reméltem, ezzel is segíthetek.) 

Majsai Karolina:A zenehallgatás számomra a szabadság. Ilyenkor senki sem zavar egyedül vagyok a gondolataimmal 
és nyugodt is vagyok. 


Molnár Nikolett: 


Nagy Zámbó Sarolta: A gondolatok és az érzelmek legtöbb esetben szabaddá tesznek minket, amíg valaki a rabjává 
nem válik az érzelmeinek. Itt azt értem, mikor valaki/valami iránt már nem tudunk másként érezni. A gondolatok 
szintén szabaddá tesznek, de épp a szabadságukkal zárják be néha az embert, hiszen mindenki volt már olyan 
helyzetben, mikor egy gondolat és a gondolat okozataként egy érzés kerítette hatalmába, és nem tudott tőle 
elszakadni. 
Mit csinál az ember néha (ahogy írod) rosszul, Sarolta, ha aztán hatalmába keríti valamilyen érzés, amitől nem 
tud szabadulni? Oda lehet erre időben figyelni? Lehet ellene védekezni? Jó lenne, hiszen a szabadságunk függ 
rajta. 


Sőreg Dorottya: 


Szőke Zsóka: Szerintem minden személynek joga van a vélemény és a kifejezés szabadságához 

amely magába foglalja az is , hogy a véleménye miatt ne szenvedjen zaklatást és hogy határok nélklül kutathasson 

vagy épp terjeszen eszméket hireket bármilyen kifejezési módon . 
Ezt épp így fogalmazza meg, Zsóka, az Egyesült Nemzetek Nyilatkozta az emberi jogokról. Tehát igaz. Miben 
nem valósul meg a Te életedben? Vagy mással kapcsolatosan választottad ezt a kijelentést nézőpontodna? Írj 
még erről! Szeretném látni érvelésed kimenetelét. 


Zsáki Petronella: 


26. Téma: Jézus szabadságának hatalma (március 27-e) 
27. Jézus Krisztus - Megszabadító (április 3-a) 


Az elején, amikor arra a kérdésre mondtunk véleményeket "Szabad-e az ember?", cikáztak a gondolataink. Később, 
ahogy elkezdtük azt keresni, mi minden tesz szabadabbá, mi segít ahhoz, hogy kiteljesedjen a szabadságom, nagy 
fordulat állt be a hozzáállásunkban. Egyre több olyan dolgot találunk, ami automatikusan bizonyítja, hogy szabadok 
vagyunk, sőt szabadabbak lehetünk. 


Mostmár talán többen közületek is el tudjátok fogadni a végkövetkeztetés felé vezető utat. Az embertől semmilyen 
eszközökket, semmilyen körülmények között nem lehet elvenni a szabadságát. 

Bezárhatják (akkor is arra gondol, amire akar, akkor is úgy viszonyul fogvatartóihoz, ahogy akar - pontosabban 
ahogy tud annak alapján, ahogy tudja kezelni érzéseit, ahogy növelni tudja aszenvedés elviselésének a küszöbét, 
ahogy a saját akartával rendelkezni tud...) 

Kivághatják az ember nyelvét, hogy szólni se tudjon (akkor is úgy viszonyul ahhoz a helyzethez, ahogy ő 
akar...) 

Lehet a legszegényebb ember (akkor is lehet adakozó, másokon segíteni tudó - emlékezzetek arra a novellára, 
amikor a koldus kéregetni megy valahova, és nem találnak elég pénzt a házban a szükséges dologra, aztán a koldus 
ad nekik pénzt, hogy kisegítse őket!) 


Mindez azért van, mert a szabadsággal maga a Mindenható ruház föl bennünket. Ő pedig soha nem vonja 
vissza ezt tőlünk. Hatalmas árat fizetett Jézus szenvedésével és halálával, hogy a Sátán se tudja elvenni 
szabadságunkat. 


A szabadságunk törékeny. Vigyáznunk kell rá. De folyton folyvást növelhető. Éljetek 
szabadságotokkal! Használjátok sok jó, és szép, és izgalmas, és élvezetes dolog 
megvalósítására! De ne engedjétek magatokat szolgaságba hajtani. Sem az élvezet 
által, sem a pénz által, sem a hatalom által, sem a betegségek által... 


(dlassr. osztálybanjáprilis 24-én. 28. Téma: Isten azt akarja, hogy az ember szabad 


Reményik Sándor, 1935 február 5: Békesség Istentől (Ezért szeretei így köszönni: 
Békesség.) 


A mai óra témáját húsvét bizonyítja legjobban. Húsvétkor Krisztus föltámadását ünnepeljük (negyven napon 
keresztül!). Az emberek, Krisztus-követők hite formálta meg ezt az ünnepet. Azért ünnepelünk ma, mert 1980 éve 
hiszik, és ma is hisszük a föltámadást. Nem csak Jézus föltámadását, hanem a jövendőbeli saját föltámadásunkat is. 


Arra kérlek Benneteket, gondolkodjatok el és kössétek össze az imént emlegetett hitet azzal a gondolattal, hogy ISten 
azt akarja, hogy az ember szabad legyen. 
Akár saját érveléssel, akár az irodalomból (prózából, vagy lírából) vett idézettel fejezzétek ki ezt a 
kapcsolatot. 
Segédkérdések: Mivel tudnád megértetni a tényt, hogy Isten azt akarja (azon munkálkodik, arra segíti), hogy 
az ember szabad - egyre szabadabb - legyen? 
Tudsz erre valamilyen idézetet az irodalomból? 


(classr. osztályban) április"25-én szombaton 29. Téma: Szabadság és lelkiismeret 


Ma az a föladatom, hogy aprólékosan elétek tárjam az emberi szabadság működését a lelkoűiismeret 
függvényében. (Minden embernek van lelkiismerete. És, mivel a lelkiismeret nagy hatással van az ember 
egyediségére, ennek különös figyelmet kell szentelnünk.) 


A lelkiismeret hatása az emberi szabadakarat megnyilvánulására 
a) Fogalmak tisztázása 

A lelkiismeret az az emberi képesség, amely által közvetlen, személyes kapcsolatra léphetünk Istennel. (Mai 
szóhasználattal: online lehetünk Istennel. Az a hely a lelkivilágunkban, ahol Istennel találkozhatunk?. (Úgy is 
mondhatjuk az Énünk temploma.) Isten szavának a visszhangja bennünk’. (Ez a meghatározás általában így szól: /sten 
szava bennünk. Én pontosítanék. Isten szava ugyanis mindig igaz. A lelkiismeret viszont lehet téves. 
Következésképpen: a téves lelkiismeretem által hallhatom Isten igaz szavát rosszul. Ahogy az egy recsegő hangszóró 
által történne.) 


Sajnos sokan csak azt tudják a lelkiismeretről, hogy nyugtalanságot (lelkiismeret-furdalást) okoz. Pedig a 
lelkiismeret nagyon sokrétű tevékenységet fejt ki lelkivilágunkban. 


Mindenekelőtt hív, biztat a jó megtételére. Amikor pedig hallgatunk a szavára, sikerélménnyel tölt el. 
Továbbá megvilágosít terveinkben, célkitűzéseinkban. Erőt biztosít a nehézségekben. Reményt sugall kilátástalan 
helyzetekben. Már előre figyelmeztet, hogy távol tartson a rossztól. Végül, akkor váltja ki bennünk a kellemetlen 
érzést, ha mindezek után mégis megtesszük, amitől távol akart minket tartani. 


b) A téma kibontása 
Hogyan hat ki a lelkiismeret ilyen szerteágazó tevékenysége az emberi szabadságra? 


Azt tapasztaljuk saját magunknál és másoknál is, hogy képesek vagyunk ellenszegülni a lelkiismeret 
késztetésének. Követünk el rossz dolgokat, hibákat, bűnöket. Ez egyértelműen azt bizonyítja, hogy a lelkiismeret nem 
függeszti föl a szabadságunkat. Nem akadályozza a szabad döntések meghozatalát és azok megvalósítását. 


A lelkiismeret, tudniillik a mindennapokban. olyan tapintatosan (halkan) közli velünk ítéletét, hogy ha nem 
figyelünk oda, nem is fogjuk meghallani. Aki szándékosan hallgat mindig valami zenét, vagy más hanganyagot, kiteszi 
magát annak a veszélynek, hogy ne hallja lelkiismerete figyelemfelkeltő szavát. Ezzel sok értékes dologról marad le. 
Megteheti, A lelkiismerete nem kényszeríti. 


Ugyanakkor, erkölcsileg nagy horderejű cselekményeknél a lelkiismeretünk erőteljesen figyelmeztet 
bennünket. Már a tett elkövetése előtt is, közben is és utána is.Égbekiáltó bűnök elkövetése után, semmivel sem 
tudjuk elhallgattatni a hangját. Megtehetjük azt, hogy nem törődünk vele. Látszólag élhetünk úgy, mintha misem 
történt volna’. ( Pontosabban a magatartásunk sokban függ a természetünktől és a neveltetésünktől. Nem mindenki 


1 Mai szóhasználattal: online lehetünk Istennel. 

2 Úgy is mondhatjuk az Énünk temploma. 

3 Ez a meghatározás általában így szól: Isten szava bennünk. Én pontosítanék. Isten szava ugyanis mindig 
igaz. A lelkiismeret viszont lehet téves. Következésképpen: a téves lelkiismeretem által hallhatom Isten 
igaz szavát rosszul. Ahogy az egy recsegő hangszóró által történne. 

4 Pontosabban a magatartásunk sokban függ a természetünktől és a neveltetésünktől. Nem mindenki tud 
együtt élni a lelkiismeret-furdalással. Van, aki elhessegeti a lelkiismerete állandó figyelmeztetését, aki 
inkább él egy folytonos zaklatottságban, minthogy szembenézzen magával és beismerje tettének téves 


tud együtt élni a lelkiismeret-furdalással. Van, aki elhessegeti a lelkiismerete állandó figyelmeztetését, aki inkább él 
egy folytonos zaklatottságban, minthogy szembenézzen magával és beismerje tettének téves voltát.) De, a 
lelkiismeretünk folyton folyvást közli velünk ítéletét. Közli ítéletét, erősen késztet - de nem kényszerít". (Az ilyen 
lelkiállapot hasonlít az ösztönök késztetéséhez. Éhesek vagyunk. Csak nagy erőfeszítéssel mondunk le az eledelről, de 
megtehetjük.) 


(classr. o.-ban)május 8-án 30. Téma: A földolgozott témakör ismétlése és rendszerezése 


Ma fejezzük ezt a témakört A FIATALOK ÉS A SZABADSÁG. arra hívlak benneteket, gondoljatok vissza, hogyan is 
kezdtük. Szabad-e az ember, vagy csak annak mondják? Aztán elkezdtük emlegetni azokat a dolgokat, eseményeket, 
amelyek által növekedhet a szabadságunk. Aztán választottatok egyet-egyet. Többen meg is írtátok. 


Most az a kérdésem: Meg tudtatok arról győződni, hogy növekedhet az ember a szabadságában? 


FONTOLJÁROK MEG: AZ EMBERTŐL A SZABADSÁGÁT SOHA SENKI NEM VEHETI EL. A TELJES SZABADSÁGÁT. EZT ISTEN 
MAGA GARANTÁLJA. Sok-sok kis részét elvehetik a szabadságunknak (bezárhatnak, kifoszthatnak, keresztre 
feszíthetnek...) akkor is szabadon viszonyulunk ahhoz a helyzethez! (Persze, csak akkor, ha tudunk uralkodni az 
érzéseinket, ha elég erős az akaratunk, ha átadjuk azt a terhet a Mindenhatónak...) 


Isten áldjon mindenkit! Gondoljátok meg a következő napokban, amikor majd valami eszetekbe juttatja ezeket. 
Békesség! 


Elek Niki: Én a szabadságról annyit gondolok, hogy az ember most sokkal szabadabb, sokkal vidámabb így, hogy lejárt 
a karantén. Az emberek már nem annyira feszültek, nem rohannak úgy, mint ezelőtt. Szerintem mindenki megtanulta 
becsülni a szabadságát és mostmár tesznek is azért, hogy szabadnak legyenek. És talán így még szeretni is jobban 
tudnak, hisz megérezték, hogy milyen amikor sokáig nem látja valaki a szerettét.És az ember idegei is erősödtek, 
valamint a kitartásuk is, mivel sok erőfeszítés kell ahhoz hogy kitaláljuk egy jó programot karanténba, a kitartás pedig 
arról szól hogy az ember nyugodt és szabad maradjon minden helyzetbe még ha nehéznek is tűnik a helyzet. 


Tóth Nóra:Az ember lehet szabad csak tennie kell érte pl:segíteni más embereken amikor csak bír így egy jó dolgot 
tett ami az ő szemszögéből sokat jelent számára és annak a személynek is akin segített ,most az ember több 
szabadideje van a családjára ‚szerencsére már ez az állapot, hogy nem mehetünk ki ,de mostmár szerencsére ez nincs 
így a szabadba akármikor kimehetünk amiko csak akarunk ezáltal az ember nyugodtan szervezhet magának 
programokat hogy elmennyen valahova ne legyen otthon bezárva, fontos az is hogy a szabadban legyünk így kár több 
embert is megismerhetünk a szabadságunk alatt. 


Luci: A koncentrációs elme hiányában az ember nem lehet igazán szabad.- ez alatt azt értem hogy a felettünk 
állók(politikusok) egy súlyt neheztelnek ránk. Legyen szó iskola politikáról. Amely döntést hoznak az ránk érvényesül. 
És kényszerít minket. 


Vivi: Személyes szabadság a szabad mozgás, a test szabad használata, mely büntetőjogi védelem alatt áll, és csak a 
törvényben meghatározott esetekben és formák között szorítható meg (személyi szabadság korlátozása). A jogi 
értelemben vett szabadság kiterjed mindarra, amit a jog szerint tenni lehet. Az emberek segítenek egymásnak ahogy 
tudnak. Amikor bezártság volt, így hogy nincs sokkal szabadabb az ember, nem kell minden felé rohangálni, főleg a 
fiataloknak. 


Fanni: 


Kitti: szerintem most hogy vége a karanténnak így az ember sokkal szabadabb lett,mert nincs bezárva. 


voltát. 
5 Az ilyen lelkiállapot hasonlít az ösztönök késztetéséhez. Éhesek vagyunk. Csak nagy erőfeszítéssel 
mondunk le az eledelről, de megtehetjük. 


Kari: Mások véleménye nagyban befolyásolhat minket.A döntéseinket, érzelmeinket. Ez lehet rossz és lehet jó is. Ezért 
fontos, hogy olyanokkal barátkozzunk akik mellettünk állnak. Tudom ez nehéz, de egy igaz barát sokra képes. 
Mindannyiunknak vannak szép élményei gyerekkorból, vagy későbbről az imával kapcsolatban. Arra hívlak 
Benneteket, írjunk le egy-egy élményt! Kitől tanultál imádkozni? Kit láttál áhítatosan, hitelesen imádkozni? Kiért 
tudtál Te eredményesen imádkozni? 

(kérlek Benneteket, írásotok elé írjátok oda (kereszt, vagy beceneveteket) úgy könnyebben el tudunk tájékozódni. 
Köszi) 

KIKRŐL TUDJÁTOK, HOGY IMÁDKOZNAK ÉRTETEK? VAN KEDVENC IMÁD? BIZONYOS TESTTARTÁSBAN 
SZERETSZ IMÁDKOZNI, VAGY EZ VÁLTOZÓ? 

A Bibliában szoktál imákat keresni? (Tudod, hogy ott nagyon sok imaszöveg van megírva?) 

Többször imádkozol egy gondolattal, sóhajjal vagy azt tartod igazán imának, amikor hosszan 

imádkozol? 

EMLÉKSZEL VALAMILYEN NAGYON NEHÉZ DOLOGÉRT, VESZÉLYÉRT, AMIKOR TUDTÁL BUZGÓN, AKÁR 
HOSSZÚ IDEIG IMÁDKOZNI? 


(classr. o.-ban)május 9-én 20. Téma: Család - az emberi élet alapja (csak a 2-3 osztálynak) 


A fönti téma lenne a célkitűzésünk, de (szombat lévén) valami könnyebbre hívlak Benneteket. Itt alakul egy tanmese: 
A baromfiudvarban 


Vita támadt a kacsa és a kotlós között. 
- Nekem ne mondja senki, hogy repülni élvezetes dolog! Csak kifáradok bele. Meg aztán még meg is ütöm magam, 
mikor a földre huppanok - érvelt a kácsér. 
- Én nem is mondtam, hogy élvezem a repülést, de hasznomra válik - bizonygatta a maga igazát a kotós - mert így a 
szalmakazal egyik odujába rejthetem a tojásokat, úgyhogy a róka nem fér hozzá. És most itt vannak az aranyoskáim - 
örvendezett a csibéi fölött. 
A gyöngytyúk a kotlós pártjára állt: - Hasznos bizony! A pulitól én meg sem szabadulnék - hasztalan fürgék a lábaim - 
ha nem repülném át a drótkerítést, amikor meg akar zavarni. 
A galamb a górétetőn tollászkodott, amikor fölfigyelt az eszmecserére. Nem tartotta épp magas szintű 
szakvéleménynek az elhangzottakat, de fölényben érezte magát képességei folytán és kedvet kapott a 
csatlakozáshoz. 
- Repüli, bizony hasznos dolog. Sőt életszükséglet!Repülök, ha bogarászni akarok a réten, repülök, ha inni akarok a 
patakból, repülök, ha búzaszemeket akarok csipegetni a tarlón... De, ha igazán jól akarom érezni magam, fölszállok a 
magasba, és órák hosszat keringek társaimmal a falu fölött. Csak szállunk, csak szállunk... Föntről minden másként 
látszik, és hihetetlen távlatok nyílnak meg a szemünk előtt. 

Juhász Adalbert (alias: Pásztor Béla) 


Ha a repülni igét a hisz igével helyettesítjük be,mit mond Neked a fönti mese? 

(Segédkérdések: Mikor szoktam valamilyen kötelezettség miatt zsörtölődni, mint a kacsa? 

Mikor éreztem valamiben előnyt hívő voltom miatt? 

Elsősorban veszélyhelyzetben jut eszembe Istenre gondolni? (Mekora veszly kell ahhoz?) 

Hitem jelenlegi állapotában milyen javak származnak abból, ha a Jóisten gondviselésére bízom magam? 
Tudok örülni istengyermekségemnek csak úgy semmiért, mint a virág a Napnak? 

Milyen távlatok nyílnak meg előttem, ha vitorlázok a hit szárnyán?) 


A vallásos ember -- bármely vallásba tartozik is -- kifejezi az istenség iránti tiszteletét: áldozatbemutatással, imával, 
böjttel, alamizsnával... 

A kinyilatkoztatott vallásoknál AZ IMA BESZÉLGETÉS ISTENNEL. Imában fejezzük ki Isten dicsőítését, kéréseinket, 
hálánkat, de -- ha igazságra törekszünk -- MEGHALLHATJUK ISTEN HOZZÁN K INTÉZETT SZAVÁT IS (Iz 58, 7-11) 
Jézus maga biztat bennünket, hogy bizalommal forduljunk a Mennyei atyához, O megadja nekünk, amit kérünk. 

A helyes imagyakorlathoz hozzásegítenek bennünket a Szentírásban található imák, illetve azok az imák, amelyeket 
Istenre irányult emberek fogalmaztak meg. 


Arra biztatlak Benneteket. Írjunk ide szép emléket az imával kapcsolatban. Kivel tanultam imádkozni? Kit láttam 
(áhítatosan, hitelesen) imádkozni? Van-e kedvenc imám? Kedvenc testtartásom ima közben? Szoktam-e a Bibliában 
keresni imaszövegeket? 


E. Niki: Leginkább akkor történtek velem ilyen események amikor kicsi voltam. Tatáméknál mindig az volt a szokás, 
hogy ebéd előtt, s után imádkoztunk. Az ádventi időszakban jártam hajnali misékre több éven keresztül, amit a 
megboldogult atya díjazott, mejutalmazott minket, akik jártak hajnali misékre, motiválva minket a misére járásra. 
Imát mondani nem igazán mondtam, viszont többször is fordultam Istenhez, igaz nem imával, de sokszor fordultam 
hozzá. És elnézést kérek, mindig elfelejtem a nevem odaírni. Béla:Szoktál, Niki, a Szentírásban imaszövegeket 


keresgélni? Esetleg régi imakönyvekben? Én leginkább a dalokra összpontosítottam, azokat énekeltem a 
templomban. Béla: És most? Most szívesebben imádkozol, vagy szívesebben énekelsz? Szoktál énekelni? Szívesebben 
énekelek, igen szoktam. 


Béla: Középiskolás voltam, amikor egy vallásos táborban megkérdezte tőlem egy lány (akit jól ismertem), hogy 
szoktam-e imádkozni. Igennel válaszoltam. Akkor megkérdezte, hogy mit szoktam imádkozni. Elmondtam néhány 
szöveges imának a megnevezését. Aztán tovább kérdezett: szoktam-e imádkozni úgy is, hogy nem szöveget mondok, 
hanem Istennel beszélgetek? Mondtam, hogy nem. Akkor azt mondta: "Most én átmegyek a másik szobába. Te 
imádkozz itt, én meg majd ott fogok imádkozni." Akkor tapasztaltam meg életemben először, hogy Isten ott van. 
Érzem. A számomra többé nem volt kérdés, hogy Ő hallja-e az imámat. 

Béla: A mi első gyerekünk fiú. Utána született két lány. Erre ő 4 évesen azért imádkozott, hogy szülessen egy fiú 
testvére, hogy legyen kivel játszania. És bejött: Isten meghallgatta az imáját! 


Violetta: Engem anyukám tanított meg imádkozni. Amit legelőször megtanultam, és az a kedvenc imám az az : Én Istenem, Jóistenem 
(így kezdődik, nem tudom mi a címe) 


Barbara: Kis koromban mindig a mamámmal imádkoztam. Ő tanított meg imádkozni még talán 4-5évesen.Mama 
minden reggel és este imádkozott, Így amikor ott voltam Nála közösen imádkoztunk. Béla:Mamád mindig előre 
megfogalmazott imaszövegekkel imádkozott, vagy néha a saját szavaival - sohajként? Mindig megfogalmazott 
imaszöveggel,de napközben nem. Béla: Általában ugyanazzal a szöveggel imádkozott, vagy váltogatta? Voltak 
alakalmakhoz kötött imái? (Reggeli, esti, vasárnapi, betegségből való gyógyulásért...) Általában ugyanazzal a 
szöveggel,de ünnepekkor természetesen az ahhoz fűződő imát mondtuk. A reggeli és esti ima mindennapos volt. 


Fanni: Nem tudom, hogy pontosan ki volt az, aki megtanított imádkozni. Régebben, csak elmondtam magamban a 
bemagolt szöveges imákat és ennyi. Idővel viszont ez egy párbeszéddé vált köztem és Isten között, amiben Ő nem 
feltétlen szavakkal válaszol a kérdéseimre. Béla: Ismered, Fanni, a Beszélgetés a Mesterrel című imakönyvet? 

Még nem hallottam róla, de utána nézek. 


Luci: Még egész kicsi voltam mikor megtanultam imádkozni. Talán 3-4 éves lehettem. Sokat voltam a mamámnál, 
otthon aligha. Ő tanított meg engem, ezen kívül azt is megtanította mennyire fontos hinni. Lehet hogy nem tudjuk 
biztosra kiben hiszünk. Elvégre a mi döntésünk. De könnyebb úgy gondolni a dolgokra, hogy áll felettünk valaki. Béla: 
És amikor imádkozol, Luci, azt a Valakit személynek gondolod/éled meg? Vagy egy valamilyen hatalomnak, erőnek? 
Kihez szólsz? 

Ezen még nem is gondolkodtam, viszont... Azt mondanám hogy egy erőhöz. Nem gondolok rá emberként. 


Réka: Kiskoromban, körülbelül 5 évesen tanultam meg imádkozni, amikor a nagyszüleimnél voltam. Mindig lefekvés 
előtt imádkoztam velük. Testvéreiddel, Réka? Kiket jelent a többesszám? Nagyszüleidet? 


Kitti: még nagymamámmal tanultam meg mikor kicsi voltam. Nincs kedvencem. 


Vivi: kiskoromban mindig a nagyszüleimhez mentünk hétvégén aludni, és ott minden este 

imádkoztunk a mamával. Ő tanított meg imádkozni amikor még nagyon kicsik voltunk. Amikor itthon voltunk akkor 
pedig a szüleimmel. Béla: Mindig csak esti imákat mondtatok?nem, mondtunk étkezés előtt is, meg reggel is néha 
amikor felkeltunk. 


Bacsi Rebeka:Kicsi koromban többször hallottam a családtagjaimtól különböző imákat de igazán csak elsőben a volt 
hitoktatóm tanított meg rnagyon sokmindent tanított nekunk. Béla: Ezek általában szöveges imák voltak, vagy 
imádkoztatok/ imádkozott a saját szavaival is? 

Szöveges imák voltak illetve énekeltünk is Istennek amit a templomban orgonával kísértek. Emellett még alsóban 
minden évben felléptünk az éjféli misén és eljátszottuk Jézus születését.Nagy sikere volt a faluban, sokan szerették. 


Tóth Nóra:Még régebben voltam egy hittanos táborban ahol egyik este imádkoztunk mindenki aki a 
táborban volt és olyan jó volt látni és érezni hogy Isten ott van velünk és mindenki az imádságok alatt 
elkezdett sírni.Az ádventi időszak közelettével is szoktunk imádkozni ez egy fontos dolog Régebben 
pedig amikor kishittanos voltam akkor az akkori hitoktatóm tanított meg minket imádkozni és sok 
mindent tanított nekünk, szerintem az ember akár mindennap is imádkozhat akkor érezheti 

jelenlétét, ritkán szoktam imádkozni de amikor imádkozok akkor másnap és abban a szakaszban jó 
dolgok történnek velem és családtagjaimmal. Béla:Mindezek után is, van hogy - akár több nap is - nem 
imádkozol, Nóra? 


Sarolta: régen, mikor kishittanos voltam, az akkori hitoktatónk tanított bennünket imádkozni, de ahogy 
egyre nagyobb lettem, éreztem, hogy nekem nem jó így az ima, ahogy tanították. Mindig ugyan azt 
mondják, ami persze nem baj, de egy idő után ráun az ember, és senki sem magyarázta, hogy hogyan 
beszélgessünk, hogyan fejezzük ki magunkat Isten előtt úgy, hogy a nem az előre megírt szöveget 
mondjuk. amikor hangosan, és saját erőnkből, improvizálva mondjuk az imát szerintem Isten azt többre 
becsüli, hiszen ha úgy nézzük, nekünk is unalmas lenne, ha évezredekig ugyanazt hallgatnánk. Itt nem 
arra akarok kilyukadni, hogy a hagyományos ima rossz, csak arra, hogy talán a fiatalabb korosztállyal 
már az önerőből történő imát is meg kéne ismertetni. az ima csodálatos dolog, sok embernek okoz 
örömet. Béla: Remek vagy, Sarolta! Én is épp így gondolkodtam fiatal koromban. Most is egyezem Veled. Ismered a 
Beszélgetés a Mesterrel című imakönyvet? Az épp erre tanít mindenkit, aki olvassa. Azt a 70-es, vagy 80-as években 
adták ki. 


május 22-e Ismétlés és rendszerezés (kitöltőíven, amit email-ben küldtem Nektek) 


1. A Egyházat JÉZUS " KRISZTUS alapította meg (tanításával, csodatetteivel, az apostolok 
kiválasztásával, az újszövetség megkötésével, szenvedésével, kereszthalálával, föltámadásával, a 
Szentlélek kiárasztásának ígéretével és mennybemenetelével). 


2. Az Egyház születésnapjának a PÜNKÖSD -öt (azaz a Szentlélek kiáradásának napját) tekintjük. 


3. Isten választott népe az Újszövetségben az Egyház. Az Egyházhoz tartozik és a Szentlélek által üdvözül 
mindaz, aki HISZ és MEGKERESZTELKEDIK (Mk 16, 16). 


4. Az újszövetségi Szentírásban a következő egyházképekkel találkozunk: Isten népe, szentek közössége, Krisztus 
titokzatos teste, a Szentlélek temploma. A számomra ezek közül a legszebb: 


5. A hét szentség (keresztség, bérmálás, Eucharisztia, bűnbánat szentsége, betegek kenete, egyházi rend 
és házasság) közül beavató szentségeknek nevezzük a KERESZTSÉG ,a BÉRMÁLÁS és az 
. EUCHARISZTIA . 


6. A keresztényeket már az első századtól kezdve üldözték. A Római birodalomban Konstantin és Licinius 
társcsászárok Milánói ediktuma (amit 313 -ban adtak ki) után egy ideig minden vallást szabadon 
gyakorolhattak a hívők. 


7. A keresztény alapok lerakásához nagymértékben hozzájárult a Szentírás szövegeinek a lefordítása Szent 
Jeromos által. A HÉBER/ZSIDÓ nyelvű Ószövetséget ésa (ÓJGÖRÖG nyelvű Ójszövetséget a NÉP 
NYELVÉRE latinra fordította. Ezt a Szentírás fordítást nevezzük VULGATANAK. 


május 29-e Az év végi osztályzatok lezárása. Visszatekintés 


Ez én föladatom ma az, hogy lezárjam osztályzataitokat. Mivel mindenkinek van elég osztályzata és - mivel az 
átlagosztályzatnál nem adhatok kisebbet - adott ahelyzet: mindenki KIVÁLÓ-t kap. Ez rendelet. 


A Ti lehetőségetek ma az, hogy szépítsétek meg ezt az órát visszatekintéssel az elmúlt tanévre. Íme néhány 
segédkérdés: 

Mit tanultál meg ebben az iskolaévben a hittanon? (Akár úgy, hogy fölfigyeltél rá, akár úgy, hogy már tudtad, de most 
megerősödtél benne.) Mi iz, ami kérdéskét maradt meg a számodra. (Hátha, most tudunk rá választ találni!) 

Mi az, amit szerettél volna, hogy hittanórán történjen, de nem történt meg? 


Luci: szerintem az egyik legjobb óra az volt, mikor nyomtatott képeket hozott. Mindenki mást látott a képen, ez 
igazán érdekes volt mert ilyennel még nem találtam szembe magam. Videókat is sikerült néznünk, ami szintén 
izgalmas volt. Az egyik videóban például azt hiszem Budapesten egy apáca énekelt, viszont nem tudom biztosra. 
Bármennyire nem szerettem az interaktív órákat, valahogy sikerült megszoknom. Jól éreztem magam a maga óráin.0 
Béla: A pszichológusok helyesen figyeltek föl a kép szerepére a lelkivilágunk (gondolataink és érzéseink) kifejezésére. 
Azóta sokféle módon és körülmények között használják ezt az úgynevezett képbeszéd módszert. Örülök, hogy Te is 
rácsodálkoztál a rendkívüli lehetőségeire. 

Jól emlékszel, egy olasz szerzetesnővér énekét hallgattuk meg a 2019-es Forráspont című rendezvényről: 
https://www.youtube.com/watch?v-DICX-NAmn A 

Köszönöm, hogy az emlékeidben megragadtad a hittanórákon Benned ébredt érzéseidet. Különösen azt, hogy azokat 
le is írtad. Szóvá teszem én most ezt azért, mert visszanéztem a szabadság témára írt utólagos bejegyzésedet: Hogy 
őszinte legyek erre nem tudok választ adni..nagyon sokat gondolkodom minden nap ezen a témán de magamból 
kiindulva nem tudok rájönni. És ez az a dolog amit jó lenne meghallgatni mert személyes véleményem nincs. 


Ki fog alakulni a véleményed az érzésekkel kapcsolatban már azzal is, ha odafigyelsz magadra, a lelkivilágodban 
végbemenő változásokra. 

Az első fontos tevékenység az érzésekkel kapcsolatban, hogy tanuljuk fölismerni érzéseinket. (Ehhez nagymértékben 
hozzásegíthet az, amiket olvashatunk az érzésekről. Egyes bemutatások szerint érzéseinket 4 csoportba sorolhatjuk: 
öröm, szomorúság, félelem és düh. Ezeket alapérzéseknek is nevezik.) 

A második nagyon fontos tevékenység az érzésekkel kapcsolatban, hogy merjük elfogadni a bennünk ébredő 
érzéseket. (Sok rossz hatása lehet annak, ha ezt nem tesszük, ahogy írod is: Ha érzéseinket visszafojtjuk nem tudunk 
kibontakozni... és (hozzáteszem, nem tudunk magunkkal összhangban élni, tevékenykedni.) 

A harmadik nagyon fontos tevékenység az érzésekkel kapcsolatban, hogy tanuljuk kezelni érzéseinket (szaknyelven 
így fejezik ki: helyes mederbe terelni érzéseinket.) Ez jelenti azt, hogy a szomorúság ne vegyen erőt rajtunk (ne vegye 
el az erőnket, ne kergessen levertségbe/depresszióba), hogy a düh ne váljon bennünk haraggá), hogy az öröm ne 
szűkítse be a látókörünket és a félelem se akadályozza szabad tevékenységünket. 

Az negyedik fontos tevékenység az érzésekkel kapcsolatban, hogy tanuljuk kifejezni érzéseinket. Ne takargassuk 
érzéseinket és ne hazudjunk érzéseink kifejezésével (se magunknak, se másoknak). 


Elek Niki: én összeségében fejlesztettem a türelmemet minden iránt. Rájöttem nekem mi jelent 

szabadságot igyekszem minnél többet alkalmazni, az apróságokban is keresem a szépet, mert tudom hogy minden 
apróságban rejlik egy nagy csoda. Nekem minden óra emlékezetes volt, de legjobban azok az órák amiken a 
szabadság volt a fő téma. 

Béla: Nagyon örülök, Niki, hogy megírtad ezeket a gondolataidat. (Ne haragudj, hogy csak most válaszolok rá.) 
Bátorítást jelent a számomra, ha jó hatással volt Rád a szabadság téma földolgozása. Sokat dolgoztam rajta, és 
törekedtem kellőképpen tálalni. (Sajnos többen nem vették komolyan. Nem értették a munka lényegét.) Még 
továbbra is dolgozom rajta: szeretném összefoglalni a kutatási területek eredményeit, mint ahogy azt tettem a 
szabadság és lelkiismeret területtel. (Épp érdekel, hogy az az összefoglalás jelentett-e Neked előrelépést. Azért is, 
mert a külső tényezők címet adtad a dolgozatodnak a szabadság témáról, viszont írtál a belső tényezőkről is. Részben 
belső, részben külső tényező a lelkiismeret. De nem akarlak kényszeríteni, hogy foglalkozz még vele, ha már más köti 
le a figyelmed.) 

Isten áldjon és adja, hogy növekedj a szabadságban és tudd élvezni mindazt, amire lehetőséged nyílik! 

feefr4l https://classroom.google.com/c/NjUwNzQzNDA5NzFa 


június 5-e Az igazságban járni 

Furcsa módon erre a hétre sem, meg a következőre sem kapott helyet az 
órarendben a hittan. Pedig nem dolgoztunk föl egy-két témát. Ezért így 
órarenden kívül fölkínálok (most az egyszer) egy témát megfontolásra, 
elmélkedésre. Teszem ezt azért, mert a keresztények számára az egyik 
legfontosabb ezekben AZ UTOLSÓ IDŐKben (ahogy szakkifejezéssel hívják az első 
pünkösd óta zajló időszakot). Az igazság, az igazságosság. 


Ahhoz ajánlom a következő linkről az anyagot: http://bibliatanulmanyok.hu/2010-1/d/d20100318- 
igazsagban-jarni 


Felettébb örültem, hogy olyanokat találtam gyermekeid között, akik igazságban járnak, 
amint parancsolatot vettünk az Atyától" (2]n 4). Ha azt mondjuk, hogy közösségünk van 
vele, és sötétségben járunk; hazudunk és nem az igazságot cselekesszük" (1Jn 1:6). E két 
szöveg alapján tehát mit jelent megtartó kapcsolatban élni Jézussal? 


A valóság, mint a Lélek gyümölcse nem csupán elmélet, hanem gyakorlat. Isten világosságában élni 
nem pusztán ismeret dolga. Olvassuk el János magyarázatát arról, hogy mit jelent sötétségben járni: 
Aki azt mondja, hogy a világosságban van, és gyűlöli az ő atyjafiát, az még mindig a sötétségben 
van. Aki szereti az ő atyjafiát, a világosságban marad, és nincs benne botránkozásra való. Aki pedig 
gyűlöli az ő atyjafiát, a sötétségben van, és a sötétségben jár, és nem tudja hová megy, mert a 
sötétség megvakította az ő szemeit" (1]n 2:9-11). 


Tehát világosságban, igazságban járni többet jelent a Tízparancsolat szigorú, betű szerinti 
betartásánál. Hiszen végső soron nem abban nyilvánul meg, hogy világosságban vagy sötétségben 


élünk-e, ahogy embertársainkkal bánunk és viselkedünk? Aki bántóan, mérgesen, haragot tartva, 
bosszút állva, gyűlölködve és érzéketlenül él; aki céljai elérése érdekében kihasználja az embereket, 
ahelyett, hogy értük élne; aki mindenkin átgázol saját előmenetelét biztosítva, az bizony sötétségben 
jár. Hiába tartja meg szigorúan a szombatot, hiába ragaszkodik teljes erejéből az egészségügyi 
üzenethez, hiába hangoztatja Jézusba vetett hitét, fizeti a tizedet, vesz részt minden gyülekezeti 
programon, akkor sem a világosságban jár. Bizonyos értelemben sokkal könnyebb elsajátítani a 
helyes tantételeket, mint kedvesnek, önzetlennek és adakozónak lenni, nem igaz? 


Hogy viselkedtünk azokkal, akikkel az elmúlt 24 órában kapcsolatba kerültünk? Milyen 
szavakat használtunk? Hogy éreznénk magunkat, ha magatartásunkat és tetteinket 
mindenki láthatná (egy nap úgyis mindenre fény derül; lásd Mt 10:26)? Válaszunk alapján 
mi az, amin változtatnunk kellene az életünkben? 


